उदयपुर। मोहनलाल सुखाड़िया विश्वविद्यालय के संघटक एवं संबद्ध कॉलेजों में प्रवेश के लिए ऑनलाइन आवेदन बुधवार को शुरू हुए। आवेदन प्रक्रिया में खामियों के कारण जिला स्तर पर कई विद्यार्थी आवेदन नहीं कर पाए। इन खामियों को साइबर कैफे वाले भी नहीं समझ पाए। दोपहर बाद एमजी कॉलेज की एक साइट तो ब्लॉक ही कर दी गई, जिसमें पूरी जानकारी देने के बावजूद फार्म सबमिट नहीं हो पा रहे थे।
संयोग से हुए सबमिशन
आवेदन करने साइबर कैफे पर पहुंचे विद्यार्थियों ने ऑनलाइन प्रारूप में सारी जानकारियां भरीं। जैसे ही फार्म सबमिट करवाया जाता, कभी विषय की जानकारी का ऑप्शन सवाल की तरह स्क्रीन पर आ जाता तो कभी नाम ही बदल जाता। दूसरे विद्यार्थी का फॉर्म भरा जाता तो उसमें भी यही परेशानी। तीसरे का नंबर आता तो एक ही बार में फार्म सबमिट हो जाता।
आवेदन के नाम पर बढ़ाया रेट
शहर में साइबर कैफे संचालकों ने भी आवेदन के नाम पर रेट्स बढ़ा दिए। हर आवेदन के लिए 50 रुपए, हस्ताक्षर, फोटो और अन्य दस्तावेज की कॉपी स्केन करने के 5 तथा हर प्रिंट पर 10 रुपए लिए जा रहे हैं। ऐसे में हर विद्यार्थी को 80 रुपए तक आवेदन प्रक्रिया के देने पड़ रहे हैं। गौरतलब है कि विवि प्रशासन इस बार ऑनलाइन आवेदन के लिए व्यवस्था करने वाला था, इसमें आवेदन प्रक्रिया मुफ्त रखी जानी थी, लेकिन असल में ऐसा हो नहीं पाया।
अब समस्या नहीं रहेगी
॥तकनीकी खामी के कारण आवेदन प्रक्रिया में परेशानियां सामने आई हैं। इन्हें बुधवार शाम तक ही दुरुस्त कर लिया गया है। अब विद्यार्थियों को समस्या नहीं रहेगी।
डॉ. कुंजन आचार्य, प्रवक्ता, सुविवि, उदयपुर
॥दोपहर बाद पता चला कि साइट पर एडमिशन का लिंक नहीं था। इस कारण उसे ब्लॉक कर दिया गया।
डॉ. अजय कुमार, तकनीकी अधिकारी, एमजी कॉलेज, उदयपुर
ऐसे हुई परेशानियां
फार्म पूरा भरने के बाद भी सबमिट नहीं हुआ
दी गई जानकारियां अपने आप ही डिलीट हो गईं
रीचेक करने के बाद भी इसका विकल्प आता रहा
फॉर्म सबमिट होने के बाद भी रिपोर्ट नहीं आई
एमजी की एक वेबसाइट पर एडमिशन का लिंक नहीं था
सब्जेक्ट कोड मैच नहीं खाते
129 कॉलेज हैं जिला स्तर पर
1.50 लाख से अधिक हैं विद्यार्थी
220 अधिकतम सीटें हैं विभागों में
525 प्रवेश दिए गए हैं सर्वाधिक
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva